ຈຳນວນຜູ້ເສຍຊີວິດ ເພີ້ມຂຶ້ນອີກ ຈາກໄພແຜ່ນດິນໄຫວ ທີ່ເນປານ 
ຫລາຍຄົນໃນເນປານ ມີຄວາມເຫລືອອົກເຫຼືອໃຈ ນຳການຊ່ອຍເຫຼືອ ທີ່ຊັກຊ້າຈາກລັດຖະບານ.
ບັນດາເຈົ້າໜ້າທີ່ກ່າວໃນວັນພະຫັດມື້ນີ້ວ່າ ຈຳນວນຜູ້ເສຍຊີວິດ ຈາກໄພແຜ່ນດິນໄຫວໃນວັນເສົາຜ່ານມາ ທີ່ເນປານ ໄດ້ເພີ້ມຂຶ້ນ ເປັນເກືອບ 5 ພັນ 500 ຄົນແລ້ວ ໃນຂະນະພວກທີມຊ່ອຍກູ້ໄພ ສືບຕໍ່ຂຸດຄົ້ນຕາມສິ່ງຫັກພັງ ແລະພວກກຸ່ມຊ່ອຍເຫຼືອດຳເນີນງາ ຈັດສົ່ງສະບຽງບັນເທົາທຸກທີ່ຕ້ອງການທີ່ສຸດນັ້ນ ໄປໃຫ້ພວກທີ່ ລອດຊີວິດມາໄດ້ ພວກຊ່ອຍກູ້ໄພໃນນະຄອນຫຼວງ ກັດມັນດູ ດຶງເດັກໄວລຸ້ນຄົນໜຶ່ງ ອອກ ມາຈາກສິ່ງຫັກພັງຂອງອາຄານຫຼັງໜຶ່ງປະມານ 5 ມື້ ຫຼັງ ຈາກແຜ່ນດິນໄຫວແຮງ 7 8 ຣິກເຕີ ຖົມລາວຢູ່ໃນກ້ອງອາຄານ ຝູງຊົນໃນຂົງເຂດ ພາກັນຮ້ອງເຊຍໃນຂະນະທີ່ພວກພະນັກງານ ຊ່ອຍກູ້ໄພ ຟ້າວຫາມໄວລຸ້ນຄົນນີ້ອອກຈາກເຄື່ອງຫາມຄົນເຈັບໄປໃສ່ລົດນັ້ນ ໃນຂະນະດຽວກັນ ທ່ານນາງ Valerie Amos ຫົວໜ້າອົງການຊ່ອຍເຫຼືອດ້ານມະນຸດສະ ທຳສະຫະປະຊາຊາດ ກຳນົດຈະເດີນທາງໄປຮອດເນປານເພື່ອທຳການຢ້ຽມຢາມເປັນເວລາ 3 ມື້ ເພື່ອປະເມິນເບິ່ງການປະຕິບັດງານຊ່ອຍບັນເທົາທຸກຢູ່ທີ່ນັ້ນ ສະຫະປະຊາຊາດໄດ້ຮຽກຮ້ອງຂໍການຊ່ອຍເຫຼືອຢ່າງຮີບດ່ວນໃນວັນພຸດ ວານນີ້ ເປັນເງິນຈຳນວນ 415 ລ້ານດອນລາ ເພື່ອໃຊ້ຈ່າຍໃນການສະ ໜອງທີ່ພັກເຊົາຢູ່ຊົ່ວຄາວສຳລັບພວກປະສົບໄພ 5 ແສນຄົນ ຊຶ່ງເວລານີ້ກຳລັງຫລັບນອນຢູ່ໃນທີ່ກາງແຈ້ງຕະຫລອດທັງຄ່າຢຸກຢາປົວພະຍາດ ນ້ຳແລະເຂົ້າປາອາຫານ ສຳລັບພວກທີ່ໄດ້ຮັບຜົນກະທົບ ຈາກໄພແຜ່ນ ດິນໄຫວຫຼາຍລ້ານຄົນນັ້ນ ສະຫະປະຊາຊາດກ່າວວ່າ ໄພຫາຍຍະນະ ດັ່ງກ່າວໄດ້ທຳລາຍບ້ານເຮືອນ 70 ພັນຫຼັງແລະໄດ້ຮັບຄວາມເສຍຫາຍ ຕື່ມອີກຫຼາຍກວ່າ 5 ແສນຫຼັງ ໃນວັນພຸດວານນີ້ເຊັ່ນກັນ ປະທານາທິບໍດີບາຣັກ ໂອບາມາ ໄດ້ໂອ້ລົມ ສົນທະນາກັນເລື້ອງຄວາມພະຍາຍາມໃນການຊ່ອຍເຫຼືອຕ່າງໆທາງໂທລະສັບກັບນາຍົກລັດຖະມົນຕີ Sushill Koirala ແຫ່ງເນປານ ສະຫະ ລັດກຳລັງໃຫ້ການຊ່ອຍເຫຼືອເປັນເງິນຈຳນວນຫຼາຍກວ່າ 10 ລ້ານດອນລາ ທັງສຳລັບຄວາມຊ່ອຍເຫຼືອໃນທັນທີ ເຊັ່ນນ້ຳສະອາດ ແລະການຊອກຄົ້ນຫາ ແລະການປະຕິບັດງານຊ່ອຍກູ້ໄພ ແລະໃນຄວາມພະຍາຍາມຕ່າງໆເພື່ອຟື້ນໂຕຄືນໃນໄລຍະຍາວ ພວກປະຊາຊົນໃນນະຄອນກັດມັນດູໄດ້ສືບຕໍ່ພາກັນເດີນທາງອອກຈາກ ເມືອງດັ່ງກ່າວໃນວັນພະຫັດມື້ນີ້ນຳລົດບັສ ເພື່ອໄປຫາພວກຄອບຄົວຂອງເຂົາເຈົ້າໃນຂົງເຂດສອກຫຼີກຫ່າງໄກທີ່ໄດ້ປະສົບກັບແຜ່ນດິນໄຫວທີ່ມີຄວາມແຮງ 7 8 ຣິກເຕີນັ້ນ ຫຼາຍຄົນໃນເນປານ ໄດ້ມີຄວາມເຫຼືອອົກເຫຼືອໃຈໃນອັນທີ່ພວກເຂົາເຈົ້າກ່າວວ່າ ການຕອບສະໜອງຢ່າງຊ້າຂອງລັດຖະບານ ປະຊາຊົນຫຼາຍຮ້ອຍຄົນພາກັນປະທ້ວງໃນວັນພຸດວານນີ້ ໂດຍການກີດກັນການຈະລາຈອນໄປມາໃນນະຄອນຫຼວງກັດມັນດູ